钦定古今图书集成/明伦汇编/闺媛典/第282卷 > 皇清十五 > 归文达妻陈氏
## 钦定古今图书集成/明伦汇编/闺媛典/第282卷 > 皇清十五 > 归文达妻陈氏

按《苏州府志》：“陈氏，长洲人，归文达妻。年十八，适文达。达体故弱，攻苦呕血。子圣脉方八月，陈年二十一。文达顾陈诀曰：‘死则已耳，但白发在堂，呱呱在抱，我以此累子，奈何’？陈曰：‘诺，无虑’。目遂瞑。翁有妾工谗妒，姑又丧明，陈格以诚孝，多方调解。翁殁，亲族多鱼肉之，陈携孤儿号呼于长吏前，难始解。家中落力纺绩以” 给饮食，延师课子，学成有声，黉序守节。四十六年旌表。